पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव के लिए टीकाकरण को लेकर 18 से 44 साल तक के नागरिकों में काफी उत्साह है। इसका अंदाजा कोविन पोर्टल पर सेल्फ रजिस्ट्रेशन के बाद शेड्यूल ऑप्शन से लगा सकते हैं। सभी साइट्स बुक्ड हैं जिसका रंग लाल दिख रहा है। इनके ग्रीन होने का इंतजार करना पड़ेगा, जिसके बाद साइट का चयन कर सकते हैं। चयनित साइट्स पर प्रार्थी टीका लगवा सकता है।
डिप्टी सिविल सर्जन डॉ. जितेंद्र शर्मा ने बताया कि अभी हरियाणा सरकार वैक्सीन मुहैया करवा रही है। 18 से 44 साल का टीकाकरण लंबा चलेगा। करीब 1500 ने पंजीकरण करवा रखा है। इसके मद्देनजर हर सरकारी साइट पर 100 से 150 लोगों को टीका लगाने का लक्ष्य रखा है। पोर्टल पर अगर सेशन बुक्ड दर्शा रहा है तो इसके अनबुक्ड या ग्रीन होने का इंतजार करना होग। टीका लगवाने से पहले सेल्फ रजिस्ट्रेशन अनिवार्य है।
जानिए कैसे होगा टीकाकरण के लिए रजिस्ट्रेशन और कहां हैं साइट्स
डीसी डॉ. प्रियंका सोनी ने बताया कि टीकाकरण के लिए सेल्फ रजिस्ट्रेशन अनिवार्य है। 18 प्लस https://selfregistration.cowin.gov.in पोर्टल पर अपना पंजीकरण कर सकते हैं। सनातन धर्म मंदिर नागोरी गेट, दिव्यांग पुनर्वास केंद्र, एचएयू, जीजेयू में 3 व 4 मई, ईएसआई में 4 मई, जीएच में रोज 8 से 8 बजे तक, सीएचसी बरवाला, एसडीएच हांसी, सीएचसी नारनौंद, यूएचसी सेक्टर 1-4, यूएचसी आजाद नगर, यूपीएचसी पटेल नगर, महाबीर काॅलोनी, ऋषि नगर व चारकुतुब गेट हांसी में 3 से 6 मई तक टीकाकरण होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn